อุทยานประวัติศาสตร์อยุธยา เตรียมโชว์ไฟส่องสว่างโบราณสถาน และวัดสำคัญในพื้นที่กว่า 10 จุด ให้นักท่องเที่ยวได้ชมยามค่ำคืน
อุทยานประวัติศาสตร์อยุธยา เตรียมโชว์ไฟส่องสว่างโบราณสถาน และวัดสำคัญในพื้นที่กว่า 10 จุด ให้นักท่องเที่ยวได้ชมยามค่ำคืนนางสาวสุกัญญา เบาเนิด ผู้อำนวยการอุทยานประวัติศาสตร์พระนครศรีอยุธยา เปิดเผยว่า ขณะนี้การดำเนินการติดตั้งไฟส่องสว่างตามโบราณสถานและวัดสำคัญในพื้นที่อุทยานประวัติศาสตร์ฯ แล้วเสร็จไปกว่าร้อยละ 80 แล้ว ล่าสุด ได้ตรวจสอบการติดตั้งไฟส่องสว่างโบราณสถานจำนวน 8 แห่ง ประกอบด้วย  วัดศาลาปูนราชวรวิหาร วัดเชิงท่า  วัดพระเมรุราชิการามวรวิหาร  วัดส้ม  วัดขุนเมืองใจ  ป้อมเพชร  วัดเสนาสนารามราชวรวิหาร และพระราชวังจันทรเกษม ซึ่งทุกแห่งจะมีไฟส่องสว่างพร้อมต้อนรับนักท่องเที่ยวยามค่ำคืน  ส่วนโบราณสถานสำคัญ เช่น วัดพระศรีสรรเพชญ์ วัดมหาธาตุ วัดราชบูรณะ และวัดภูเขาทอง กำลังเร่งติดตั้งไฟส่องสว่างเช่นกัน  พร้อมระบุ  การดำเนินการดังกล่าวเป็นระบบที่มีความซับซ้อนและเป็นวงจรขนาดใหญ่ ต้องใช้ระยะเวลามากกว่าการประดับไฟโบราณสถาน   คาดว่าไฟส่องสว่างโบราณสถานหลักจะพร้อมให้บริการในเดือนพฤศจิกายนที่จะถึงนี้ ส่วนเวลาเปิด – ปิด จะแจ้งอย่างเป็นการอีกครั้ง อย่างไรก็ตาม เชื่อมั่นว่าการติดตั้งไฟส่องสว่างโบราณสถานและวัดสำคัญ จะสามารถดึงดูดนักท่องเที่ยวให้มาท่องเที่ยวและพักค้างคืนในจังหวัดพระนครศรีอยุธยาเพิ่มมากขึ้น